Document ID: 31998D0342

KOMISSION PÄÄTÖS,
tehty 14 päivänä toukokuuta 1998,
luvan antamisesta jäsenvaltioille sallia tilapäisesti sellaisten pellavansiementen (Linum usitatissimum L.) pitäminen kaupan, jotka eivät täytä neuvoston direktiivin 69/208/ETY vaatimuksia (98/342/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 16 artiklan,
ottaa huomioon Suomen esittämän pyynnön,
Suomessa ei tuotettu vuonna 1997 riittävästi sellaisia pellavansiemeniä (Linum usitatissimum L.) Helmi-lajikkeen siemeniä, jotka täyttävät direktiivin 69/208/ETY vaatimukset vähimmäisitävyyden osalta, joten tuotanto ei vastaa kyseisen maan tarpeita; kyseessä on aikainen lajike (hakamaassa kasvuaika 106 päivää), joka soveltuu pohjoisiin kasvuolosuhteisiin ja jonka lehtivihreäpitoisuudeltaan hyvin alhaista siementä käytetään lääkinnällisiin tarkoituksiin,
tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset,
Suomelle olisi sen vuoksi annettava lupa sallia edellä mainitun lajin väljemmät vaatimukset täyttävien siementen kaupan pitäminen 30 päivään kesäkuuta 1998 asti,
lisäksi muille jäsenvaltioille, jotka pystyvät toimittamaan Suomelle siemeniä, jotka eivät täytä kyseisen direktiivin vaatimuksia, olisi annettava lupa sallia tällaisten siementen kaupan pitäminen, ja
tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Suomelle annetaan lupa sallia 30 päivään kesäkuuta 1998 asti alueellaan enintään 140 tonnin määrän pellavansiementen (Linum usitatissimum L.) Helmi-lajikkeen ensimmäisen tai toisen sukupolven varmennettujen siementen kaupan pitäminen, joka ei täytä direktiivin 69/208/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 70 prosenttia puhtaista siemenistä ja että virallisessa etiketissä on maininta "vähimmäisitävyys 70 prosenttia".
2 artikla
Myös muille kuin hakemuksen tehneelle jäsenvaltioille annetaan lupa sallia 1 artiklan mukaisesti ja hakemuksen tehneen jäsenvaltion esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista.
3 artikla
Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät.
4 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä toukokuuta 1998.

Labels: 17
3
6
18
15